He Kaao no Maniniholokuaua a me Keliimalolo. 



HE KANAKA kaulana o Maniniholokuaua, i ka ikaika a me ka mania, no IMolo- 

 kai ; aohe ona lua i ke amo i na ukana kaunialia loa, oia ka waa a me na mea 

 e ae. He kukini mama loa hoi o Keliimalolo no Oahu nei, elima puni o Oahu 

 nei ia ia i loko o ka la hookahi ke hnlo, aohe ona lua ma ia hana o ke kukini. O kahi 

 noho o Maniniholokuaua, o Kaunakahakai i INIolokai, aia i uka kona- wahi me ke kupuna- 

 wahine (moo), o Kalamaula ka inoa, he ana nui ko laua hale e noho ai. O kana hana, o 

 ka auamo i ka waa i uka o Kamiakahakai, ke jiae mai, me na mea a pan loa. 



O Keliimalolo, no Oahu nei ia, holo aku ia me kona waa maikai me ka upena, 

 a me ka ai, na pono a pan loa, a jiae ma Kaunakahakai i Molokai. Kahea mai na ka- 

 maaina: "E Keliimalolo, hapai ia mai ka waa a loko nei o ka halau waiho, e lilo auanei 

 ia Maniniholokuaua, ke keiki amo waa o uka nei." I aku o Keliimalolo: "Heaha ka 

 mea e lilo ai ko'u waa ia ia, he mama no ia?" Hele aku la o Keliimalolo e auau i ka wai, a 

 wehe ae la i kahi malo a me ke ka])a, a waiho ma kapa, lele iho auau i ka wai. 



Ku ana o Maniniholokuaua i ka waa, paipai ana i ka aoao o ka waa: "Ko'u waa! 

 Ko'u waa! A make ko'u waa! A make ko'u waa!" I aku o Keliimalolo: "Uoki kuu 

 waa, mai lawe oe, ea! Uoki kuu waa, mai lawe oe." Ta Keliimalolo e olelo ana, hapai 

 ae la o Maniniholokuaua i ka waa me na pono a pau loa o luna, a amo ae la, a holo aku 

 la me ka mama loa. Hahai o Keliimalolo mahope me kona mama a pau loa, aohe launa 

 aku mahope o Maniniholokuaua. A hiki ia i ke ana, kahea aku la: "E ana, huaina!" a 

 komo o Maniniholokuaua me ka waa i loko o ke ana. "Eana! poia." Poia loa iho la 

 ka waha o ke ana. Ia wa, hamo ana o Keliimalolo mawaho o ke ana, oi imi wale i puka, 

 aohe loaa iki, hoi aku la me ke kaumaha. 



No keia lilo ana o ka waa, hoi mai la i Oahu a holo ma Kauai, e imi ana i ma- 

 kaia, nana e kii ka waa. Eia ke ano o ia huaolelo, makaia, he kanaka mama loa i ka 

 holo. Holo aku la keia a i)ae ma Mana i Kauai, hapai aku la i na waa a kau i uka, hele 

 aku la e auau, wehe ae la i kahi malo a kapae ma kapa, lele iho la auau i loko o ka wai. 

 Ku ana o Kamaakamikioi me Kamaakauluohia, mai Niihau mai laua, he mau keiki laua 

 na Halulu. He mau kanaka mruna laua ma ka hele ana, he umi puni o Kauai i ka la 

 hookahi; no ko laua mama loa, ua hiki ia laua ke holo mai ka aina a ke kai, mai ka ho- 

 nua a i ka lewa, he oi ko laua mama mamua o Keliimalolo a me Maniniholokuaua. La- 

 lau iho la laua i ka malo o Keliimalolo, a holo aku la, alualu aku la o Keliimalolo ma- 

 hope, aohe launa aku, holo aku la laua la a loko o ke kai ku mai. Kahea aku o Kelii- 



(165) 



